Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: 9 1988. évi I. törvény végrehajtásáról szóló 30/1988. (IV. 21.) MT
Paragraph Index: 516

3. Az út, a híd és egyéb mûtárgyak, valamint az úttartozékok üzemeltetése11 3.1. Általános rendelkezések A Kkt. értelmében a közút kezelõje köteles gondoskodni arról, hogy a közút a biztonságos közlekedésre alkalmas, közvetlen környezete pedig esztétikus és kulturált legyen. Ennek érdekében: — a helyi közutakat a közút kezelõjének közlekedésre alkalmas állapotban kell tartania; — a közút kezelõje a helyi közútnak a forgalombiztonságra veszélyes megrongálódását köteles haladéktalanul kijavítani, vagy a közút forgalmának biztonságát veszélyeztetõ helyzetet elhárítani; — a közút kezelõjének a helyi közutakat tisztán kell tartania. (A közút tisztántartása magában foglalja a közút tisztítását — ideértve a hulladék eltávolítását is —, a közútról a hó eltakarítását, továbbá az út síkossága elleni védekezést. 3.2. Az utak tisztántartása Az úttisztítás feladatai körébe tartozik az úttest burkolatának, a járdának, a gyalogútnak és a kerékpárútnak, a tömegközlekedési pályáknak és megállóhelyeknek, a járdaszigeteknek, az úttartozékoknak, a várakozóhelyeknek és kijelölt rakodóhelyeknek, a zajárnyékoló falaknak és az út menti közlekedési létesítményeknek a tisztítása.

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes